ประกันชูไอที เน้นเคลมเร็วจ่ายสินไหมรถ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — กรุงเทพประกันภัย พึ่งไอที เพิ่มบริการเคลมสินไหมรถ เน้นความรวดเร็ว เชื่อมข้อมูลอัตโนมัติ
แหล่งข่าวจากบริษัท กรุงเทพประกันภัย เปิดเผยว่า บริษัทได้นำบริการด้านเคลมสินไหมทดแทนรถยนต์รูปแบบใหม่มาใช้กับลูกค้าด้วยระบบ E–Surveyor (Electronic Surveyor) โดยผ่านเทคโนโลยีการสื่อสารเครื่องพีดีเอมาใช้ในบริการสำรวจอุบัติเหตุรถยนต์ทั่วประเทศ ซึ่งระบบดังกล่าวจะแจ้งตำแหน่งการเกิดอุบัติเหตุรถยนต์ของลูกค้า เพื่อให้พนักงานสำรวจอุบัติเหตุที่อยู่ใกล้จุดเกิดเหตุเดินทางไปให้บริการเคลมแก่ลูกค้าด้วยความรวดเร็วที่สุด
บริษัท กรุงเทพประกันภัย จำกัด (มหาชน) หรือ BKI เพิ่มศักยภาพในการให้บริการลูกค้าประกันภัยรถยนต์อย่างครบวงจร ล่าสุดได้เพิ่มความมั่นใจอีกหนึ่งบริการด้านเคลมสินไหมทดแทนรถยนต์ ด้วยบริการ ทคโนโลยีการสื่อสารที่สามารถเชื่อมต่อระบบการบริการสินไหมทดแทนรถยนต์ระหว่างบริษัทฯ (สำนักงานใหญ่และสาขาทั่วประเทศ) และพนักงานสำรวจอุบัติเหตุที่อยู่ ณ จุดเกิดเหตุได้อย่างสะดวก 
นอกจากนี้ ระบบดังกล่าวยังสามารถบันทึกข้อมูลการเกิดเหตุและความเสียหายบนพีดีเอ พร้อมทั้งส่งข้อมูลกลับเข้ามายังบริษัทอัตโนมัติทันที โดยลูกค้าสามารถเซ็นชื่อกำกับบนพีดีเอ และพนักงานสำรวจอุบัติเหตุจะเรียกพิมพ์ใบแจ้งความเสียหายให้แก่ลูกค้าเพื่อนำรถยนต์เข้าซ่อมที่อู่ได้ทันที ซึ่งจะช่วยลดขั้นตอนการทำงานและลดการใช้กระดาษ ที่สำคัญจะเพิ่มความรวดเร็วในการทำเคลมได้อย่างมาก 
“
ทั้งนี้ บริษัทฯ ได้มีการอบรมการใช้ PDA ให้แก่พนักงานสำรวจอุบัติเหตุให้มีความชำนาญในการใช้เทคโนโลยีดังกล่าว นอกเหนือจากความรู้ความสามารถในงานเคลมสินไหมรถยนต์ที่มีความเชี่ยวชาญอยู่แล้ว กอปรกับเราได้มีการทดสอบระบบการทำงานให้สามารถเชื่อมต่อสัญญาณในทุกสภาวะอากาศและภูมิศาสตร์ได้อย่างมีประสิทธิภาพตลอดเวลา 
บริการดังกล่าวจะทำให้บริการด้านสินไหมรถยนต์ของบริษัทสามารถให้บริการลูกค้าได้อย่างเต็มศักยภาพและครบวงจรในทุกๆ ด้าน ทั้งด้านการประเมินและตรวจสอบความเสียหายของรถยนต์ผ่านระบบอินเทอร์เน็ตที่เชื่อมต่อเครือข่ายระหว่างบริษัทและอู่ซ่อมรถยนต์ ทำให้อนุมัติการซ่อมได้อย่างรวดเร็วและถูกต้อง” แหล่งข่าวเปิดเผย
* ePVP Electronic Partner Vender Part บริการที่เชื่อมต่อระหว่างบริษัทฯ กับร้านอะไหล่ ทำให้มีการจัดซื้อและจัดส่งอะไหล่ให้กับอู่ได้อย่างถูกต้อง และรวดเร็ว เป็นการทำงานที่สอดประสานกันกับระบบ eClaim ทำให้ ภาพรวมของการซ่อมรถยนต์มีประสิทธิภาพเพิ่มขึ้น 
* Teleclaim บริการแจ้งอุบัติเหตุรถยนต์ที่มีความเสียหายไม่เกิน 6 รายการ ผ่านทาง โทรศัพท์ ซึ่งลูกค้าจะได้รับความสะดวกเพราะไม่ต้องเสียเวลาในการ 
เดินทางมาแจ้งเคลมที่บริษัทฯ และสามารถนำรถเข้าซ่อมที่อู่ได้ทันที 
* eDocument เป็นการสนับสนุนระบบงานต่าง ๆ บนคอมพิวเตอร์ จึงได้นำระบบ eDocument มาจัดเก็บเอกสารต่าง ๆ ที่เกี่ยวข้องเพื่อสะดวกในการ ค้นหาและทำให้การทำงานมีประสิทธิภาพยิ่งขึ้น รวมทั้งเป็นการลด พื้นที่ในการจัดเก็บเอกสารที่สำนักงาน 
กรุงเทพประกันภัยใส่ใจในทุกรายละเอียดของการบริการ ที่เน้นความสะดวก รวดเร็ว เป็นธรรม